ועדת הכספים, כנסת 16, פרוטוקול מספר 313, 2006-01-23 10:30

יעקב ליצמן: אני פותח את ישיבת הוועדה.

יעקב ליצמן: אני מקדם בברכה את שירי ויצמן, חבר כנסת חדש.

יעקב ליצמן: הסעיף הראשון שעל סדר-היום הוא: תקנות הפיקוח על שירותים פיננסיים (קופות גמל) (עמלות הפצה), התשס"ה-2005, ותקנות השקעות משותפות בנאמנות (עמלת הפצה), התשס"ה-2005.

יעקב ליצמן: ה צ ב ע ה

יעקב ליצמן: נגד- אין

יעקב ליצמן: זה אושר.

יעקב ליצמן: תודה רבה.

חיים אורון: מה אושר?

חיים אורון: מה בדיוק קרה כאן?

יעקב ליצמן: אני מבקש רוויזיה.

יעקב ליצמן: מי בעד הרוויזיה שירים את ידו.

יעקב ליצמן: הרוויזיה לא אושרה.

יעקב ליצמן: תודה רבה.

חיים אורון: אני חושב שאתה מבזה את הוועדה.

יעקב ליצמן: אני לא מבזה את הוועדה.

חיים אורון: זאת זכותי לדעת את התשובה של היועצת המשפטית של הוועדה, כפי שנאמרה לך.

יעקב ליצמן: אני קיבלתי את זה בכתב.

חיים אורון: האם אתה יכול למסור לי את זה לפני ההצבעה.

יעקב ליצמן: אני אבקש שיביאו לך אותה.

חיים אורון: אני רוצה לראות את זה לפני הצבעה.

קריאה: מי הצביע בעד?

יעקב ליצמן: כולם הצביעו בעד.

חיים אורון: אני חושב, שאתה מבזה אותנו ומבזה את הוועדה.

חיים אורון: אני אמרתי ליוסי ואני לא אשנה את עמדתי, שאני התכוונתי להצביע בעד, אבל אני לא נסעתי שעתיים בבוקר כדי לשמוע כאן שאני לא יכול לראות את חוות הדעת.

חיים אורון: מישהו הגיש לי חוות דעת, ואני הבטחתי לו שאני אשמע אותו ואשמע עמדה שנייה ואז אני אחליט.

יעקב ליצמן: אני לא פותח כאן דיון.

יעקב ליצמן: אני יכול להגיד לך, שדנו בנושא הזה במשך חודשים.

יעקב ליצמן: אנחנו התבזינו כאן בוועדה בדיונים על כל מיני נושאים.

יעקב ליצמן: אני הבאתי את זה לדיון על סדר היום והצבעתי.

חיים אורון: אבל מותר לי גם להגיד מילה.

חיים אורון: יכול להיות שהנייר הזה לא שווה כלום.

יעקב ליצמן: אמרתי לפרוטוקול שיש לי חוות דעת של היועצת המשפטית.

חיים אורון: אני מאוד מעריך אותך.

חיים אורון: יכולת להודיע לנו שקיבלת חוות דעת.

חיים אורון: אני לא יודע מה עבר עליך בלילה.

רוני בריזון: זה לא בסדר.

רוני בריזון: לפי לוח הזמנים, היה צריך לדון קודם על העניין של העמותות.

יעקב ליצמן: לא.

יעקב ליצמן: את סדר היום אני קובע.

יעקב ליצמן: סדר היום של העמותות הוא בדיוק חצי דקה.

רוני בריזון: זאת בדיוק החצי דקה שאני איחרתי.

יעקב ליצמן: אני מוכן להראות לכם את חוות הדעת המשפטית של היועצת המשפטית של הכנסת לגבי בנק מזרחי.

יעקב ליצמן: אני קיבלתי את חוות הדעת, אמרתי את זה לפרוטוקול, הצבעתי וזאת ההחלטה.

יעקב ליצמן: תודה רבה.

חיים אורון: אם כך, אנחנו מיותרים לגמרי בכנסת הזאת.

יעקב ליצמן: אני הצבעתי.

חיים אורון: אבל יש כאן נהלים אלמנטריים של עבודה של ועדה.

חיים אורון: זכותו של אזרח לבוא ולהגיד: הגשתי מסמך וזכותי לשמוע חוות דעת.

יעקב ליצמן: קיבלתי חוות דעת.

חיים אורון: אני לא ראיתי אותה.

יעקב ליצמן: זה לא משנה.

יעקב ליצמן: זה מופנה אליי ולא אליך.

יעקב ליצמן: כאשר מישהו פונה אלי, אני לא חייב להגיד לכם את התשובה.

יעקב ליצמן: הוא פנה אלי.

יעקב ליצמן: בכדי להיות מסודר, אני ביקשתי חוות דעת נגדית.

יעקב ליצמן: קיבלתי מהיועצת המשפטית חוות דעת בכתובים הבוקר, שאומרת שחוות הדעת הראשונה עומדת.

נסים דהן: אם כל הכבוד, זה לא דיון.

נסים דהן: אני לא רוצה להיות בובה באף מקום.

רוני בריזון: אני לא מוכן לסבול התנהגות כזאת.

נסים דהן: עוד לא נכנסנו וכבר היתה הצבעה.

גלעד ארדן: מה הצביעו כבר?

נסים דהן: כן.

1028: אז רוויזיה.

גלעד ארדן: ליצמן, זה לא יעבור בשתיקה.

גלעד ארדן: אני אלך לבית משפט על דבר כזה.

רוני בריזון: זו הפעם הראשונה שאתה ואני נלך לבית משפט יחד.

1028: רגע, על מה הצבעת, אדוני היושב-ראש?

יעקב ליצמן: על מה שהממשלה הביאה.

1028: האם מישהו ראה את זה?

1028: בצבא נותנים 7 דקות, ופה אתה לא נותן דקה.

יעקב ליצמן: תודה רבה.

גלעד ארדן: אנחנו מבקשים להישאר ולשבת איתך על זה.

גלעד ארדן: ג'ומס, האם אתה הצבעת?

חיים אורון: אני לא הצבעתי.

רוני בריזון: גם אני לא הצבעתי.

1028: מי הצביע?

1028: אדוני היושב-ראש, אני מבקש לקבל את השמות של מי שהצביע.

יעקב ליצמן: המזכיר ייתן לך את השמות.

1028: אני מבקש הצבעה שמית.

1028: מי הצביע?

יעקב ליצמן: אני, חבר הכנסת שירי, חבר הכנסת קרא וחבר הכנסת הנדל.

גלעד ארדן: אני רוצה לשמוע שהיועצת המשפטית אומרת, שההחלטה הזאת חוקית.

יעקב ליצמן: אתה יכול לבדוק את זה.

יעקב ליצמן: אין לי בעיה.